***NACRT***

***UGOVOR***

***o povjeravanju obavljanja djelatnosti gradskog prijevoza***

*zaključen između:*

*1.Grad Zenica,Trg Bosne i Hercegovine 6, kojeg zastupa Gradonačelnik Fuad Kasumović (u daljem tekstu: Naručilac ) i*

*2.-------------------------------------------------------------,---------------------------- koje zastupadirektor ------------------------------------------------------- ( u daljem tekstu:Prijevoznik)*

*I OSNOV ZA ZAKLJUČENJE I PREDMET UGOVORA*

*Član 1.*

*Osnov za zaključenje ugovora je član 20. Odluke o načinu i uslovima povjeravanja i organizovanja prijevoza putnika u linijskom cestovnom prijevozu na teritoriji grada Zenica („Službene novine Grada Zenica“, broj- 10/23 i Odluka Gradskog vijeća o izboru prijevoznika („Službene novine Grada Zenica“, broj 11/23).*

*Član 2.*

*Predmet ugovora je povjeravanje obavljanja komunalne djelatnosti gradskog prijevoza putnika u linijskom cestovnom prijevozu na teritoriji grada Zenica ( u daljem tekstu:gradski prijevoz i regulisanje međusobnih odnosa između Naručioca i Prijevoznika u cilju osiguranja kontinuiteta obavljanja ove komunalne djelatnosti, u skladu sa Ponudom Prijevoznika broj:---------------------- od--------------.*

*Prijevoznik će usluge gradskog prijevoza pružati u saradnji sa kooperantima, odnosno članovima konzorcija -----------------------------------------------------------------------------------------------*

*(NAPOMENA: stav 2. ovog člana ugovora će biti obavezan samo ukoliko Prijevoznik povjerenu djelatnost namjerava obavljati u saradnji sa kooperantima, odnosno članovima konzorcija)*

*II SREDSTVA ZA OBAVLJANJE GRASKOG PRIJEVOZA I CIJENA USLUGA*

*Član 3.*

*Sredstva za obavljanje gradskog prijevoza obezbjeđuju se iz cijene usluga.*

*Član 4.*

*Prijevoznik je obavezan da usluge gradskog prijevoza pruža po ponuđenim cijenama utvrđenim u cjenovniku koji se sastavni dio ovog ugovora , putem uredno izdate karte za prijevoz sa serijskim brojem ili pomoću automata za izdavanje karata.*

*Mjesečnom kartom za korištenje usluga gradskog prijevoza se utvrđuje ukupan broj vožnji u toku mjeseca srazmjerno broju radnih dana, s tim da korisnik mjesečne karte utvrđeni broj vožnji može koristiti bilo kojim danom u toku mjeseca za koji je ista izdata.*

*Ukoliko se usluge gradskog prijevoza pružaju u saradnji sa kooperantima, odnosno članovima konzorcija, izdata mjesečna karta važi kod svih kooperanata, odnosno članova konzorcija.*

*(NAPOMENA: stav 3. ovog člana ugovora će biti obavezan samo ukoliko Prijevoznik povjerenu djelatnost namjerava obavljati u saradnji sa kooperantima, odnosno članovima konzorcija)*

*Cjenovnik usluga gradskog prijevoza za svaku liniju mora biti ovjeren i potpisan od strane Prijevoznika.*

*Jedan primjerak cjenovnika usluga obavezno se dostavlja gradskoj službi nadležnoj za saobraćaj, a identičan primjerak istog mora se nalaziti u vozilu.*

*Član 5.*

*Prijevoznik može izvršiti promjenu cijena usluga gradskog prijevoza na način i po postupku propisanim Zakonom o komunalnim djelatnostima i ovim ugovorom.*

*Za promjenu cijena usluga gradskog prijevoza prijevoznik je dužan podnijeti zahtjev gradskoj službi nadležnoj za poslove saobraćaja.*

*Zahtjev za promjenu cijena treba da sadrži detaljnu kalkulaciju za povećanje cijena usluga (porast cijene goriva na tržištu, povećanje cijene rada i sl.)*

*Odluku o promjeni cijena donosi Gradsko vijeće grada Zenica.*

*Član 6.*

*Subvencioniranje mjesečnih karata za određene kategorije korisnika (đaci, studenti, penzioneri i dr.) regulisat će se posebnim ugovorima na godišnjem nivou.*

*Član 7.*

*U slučaju izmjene Mreže linija gradskog prijevoza koja dovodi do povećanja obima usluga (uvođenja novih linija, produženja postojećih i sl.) utvrđivanje cijena usluga na novim relacijama se vrši aktom Gradonačelnika na prijedlog gradske službe nadležne za saobraćaj.*

*III ROK*

*Član 8.*

*Usluge gradskog prijevoznika povjeravaju se Prijevozniku na period od 15 (petnaest) godina.*

*IV PRAVA I OBAVEZE UGOVORNIH STRANA*

*Član 9.*

*Naručilac se obavezuje da, putem gradske službe nadležne za saobraćaj:*

1. *vrši kontrolu izvršavanja preuzetih obaveza od strane Prijevoznika ;*
2. *u okviru svoje nadležnosti vrši nadzor nad obavljanjem gradskog prijevoza;*
3. *vrši registraciju redova vožnje koje dostavi Prijevoznik;*
4. *koordinira realizaciju svih ostalih aktivnosti koje su od uticaja na blagovremeno, kontinuirano i kvalitetno obavljanje komunalne djelatnosti gradskog prijevoza.*

*Član 10.*

*Prijevoznik je dužan osigurati kontinuirano, trajno i kvalitetno odvijanje gradskog prijevoza te obezbjediti da svi objekti saobraćajne infrastrukture, sredstva i oprema Prijevoznika budu u stanju optimalne funkcionalne sposobnosti, a naročito:*

1. *da osigura obavljanje gradskog prijevoza koje odgovara kvalitetom i standardom utvrđenoj visini cijene koju korisnici plaćaju za tu uslugu;*
2. *da gradski prijevoz obavlja po utvrđenim gradskim linijama na mreži linija i prema važećim redovima vožnje, uz unaprijed utvrđene cijene i druge uslove prijevoza;*
3. *da u roku od 15 dana od dana zaključivanja ovog ugovora, dostavi redove vožnje na registraciju i ovjeru nadležnoj gradskoj službi za saobraćaj;*
4. *da obezbjedi kontinuitet pružanja usluga gradskog prijevoza, a u slučajevima iznenadnog zastoja ili kraćeg poremećaja, kao i u slučajevima neplaniranih ili neočekivanih poremećaja postupi u skladu sa Odlukom iz člana 1. ugovora;*
5. *da naplatu usluge gradskog prijevoza vrši isključivo putem izdatih karata za prijevoz (pisanih ili pomoću automata za izdavanje karata).*

*Član 11.*

*Prijevoznik je dužan razgraničiti troškove i prihode nastale obavljanjem ugovorene djelatnosti od troškova i prihoda nastalih od vršenja ostalih djelatnosti, odnosno usluga.*

*Član 12.*

*Prijevoznik u cijelosti snosi odgovornost za izvršavanje povjerenih poslova, a prilikom izvršenja istih, dužan je poduzeti sve mjere s ciljem osiguranja ljudi, objekata, imovine uz poštivanje propisa i pravila struke.*

*Član 13.*

*Prijevoznik je obavezan redove vožnje učini dostupnim korisnicima usluga putem isticanja istih na autobuskim stajalištima, web stranici Grada i web stranici Prijevoznika .*

*Član 14.*

*Smetnje u pružanju usluga gradskog prijevoza nastale zbog više sile (uključujući ali neograničavajući se na: štrajk, ekstremne vremenske prilike, neprohodne saobraćajnice zbog pucanja vodovodnih i/ili kanalizacionih cijevi, odrona na cesti, zastoja u saobraćaju, poplave, zemljotresi i sl.) ili aktivnosti trećih lica na koje Prijevoznik ne može uticati niti ih spriječiti, smatraju se opravdanim razlogom za privremenu obustavu pružanja ugovorenih usluga i za iste nema odgovornosti Prijevoznika.*

*Organizacijska problematika, sporovi u vezi sa radnim odnosima i štrajk zaposlenika Prijevoznika ne smatraju se višom silom.*

*U slučaju nastupanja okolnosti iz stava 1. ovog člana Prijevoznik je obavezan u što kraćem roku obavijestiti gradsku službu nadležnu za saobraćaj o nastanku više sile i okolnostima u kojima je nastala , te poduzeti sve potrebne mjere kako bi se obezbjedio kontinuitet pružanja usluga gradskog prijevoza.*

*Član 15.*

*Prijevoznik ima pravo da, uz saglasnost gradske službe nadležne za saobraćaj, privremeno obustavi pružanje usluga gradskog prijevoza, odnosno privremeno izmjeni trasu na nekoj od linija ako stanje ceste ili neki drugi uzrok ugrožava sigurnost putnika ili uzrokuje oštećenje vozila.*

*Član 16.*

*Naručilac je saglasan da Prijevoznik, u cilju povećanja prihoda, obavlja i marketinške djelatnosti kao što su iznajmljivanje unutrašnjih i vanjskih površina na vozilima gradskog prijevoza, uz uslov da se ne narušava izgled vozila na koji je gradska služba nadležna za saobraćaj dala svoju saglasnost.*

*Član 17.*

*Prijevoznik je obavezan gradski prijevoz vršiti isključivo autobusima koji ispunjavaju tehničko-eksploatacione uvjete za tu vrstu prijevoza, kategorije M2, M3 klase I, II i A, a shodno Pregledu potrebnog broja autobusa koji je sastavni dio ugovora.*

*U slučaju potrebe zamjene nekog od autobusa iz Pregleda potrebnog broja autobusa, Prijevoznik je dužan obezbjediti autobus istih ili boljih tehničkih karakteristika.*

*Saglasnost za zamjenu autobusa daje gradska služba nadležna za saobraćaj.*

*Član 18.*

*Obavezuje se Prijevoznik da, putem gradske službe nadležne za saobraćaj, izvještava Gradsko vijeće o realizaciji ovog Ugovora jednom godišnje, a najkasnije do 15.aprila tekuće godine za prethodnu godinu.*

*Član 19.*

*Prijevoznik je dužan Naručiocu, najkasnije do desetog u mjesecu za prethodni mjesec, putem gradske službe nadležne za poslove saobraćaja dostaviti podatke o:*

1. *broju prevezenih putnika po pojedinim linijama dnevno, nedeljno i mjesečno;*
2. *broju i vrsti prodatih karata;*
3. *pridržavanju reda vožnje, odnosno odstupanja od istog;*
4. *smetnjama koje su od uticaja na obavljanje gradskog prijevoza;*
5. *sve druge podatke bitne za obezbjeđenja kontinuiteta obavljanja djelatnosti gradskog prijevoza.*

*Član 20.*

*Prijevoznik je dužan u roku od 6 (šest) mjeseci od dana zaključivanja ovog ugovora obezbjediti jednoobraznost vanjskog izgleda vozila kojim se pružaju usluge gradskog prijevoza (boja vozila, natpis „javni gradski prijevoz „ i sl.)*

*Prijedlog vanjskog izgleda vozila Prijevoznik je dužan dostaviti na saglasnost gradskoj službi nadležnoj za saobraćaj.*

*Član 21.*

*Prijevoznik je dužan da u roku od 15 (petnaest) dana od dana zaključenja ugovora gradskoj služni nadležnoj za saobraćaj dostavi redove vožnje na registraciju i ovjeru.*

*Regstrovani i ovjereni redovi vožnje Prijevoznika važe najduže tri godine.*

*VI RASKID UGOVORA*

*Član 22.*

*Ugovor se može raskinuti sporazumom ugovornih strana u pisanoj formi ili otkazom jedne od ugovornih strana.*

*Ugovorna strana koja je osnovano jednostrano raskinula ugovor ima pravo na naknadu štete, prema opštim pravilima obligacionog prava o naknadi štete.*

*Otkazni rok ne može biti kraći od 90 (devedeset) dana.*

*Član 23*

*Grad ima pravo jednostrano raskinuti ugovor ako Prijevoznik u kontinuitetu u periodu od 30 dana , bez opravdanih razloga, neuredno izvršava svoje obaveze, odnosno s prekidima u periodu od 60 dana ne poštuje redove vožnje ili gradski prijevoz obavlja suprotno uslovima iz ugovora.*

*VII UGOVORNA KAZNA*

*Član 24.*

*Za propuste u održavanju redova vožnje kao i sve druge propuste u izvršavanju ugovorenih obaveza koje svojom krivicom prouzrokuje Prijevoznik, nakon što isti budu utvrđeni od strane gradske službe nadležne za saobraćaj, Prijevoznik je dužan u roku od 30 dana od dana utvrđivanja propustaplatiti ugovornu kaznu u iznosu od 500,00 KM za svaki propust posebno*

*VIIIPRELAZNE I ZAVRŠNE ODREDBE*

*Član 25.*

*Sastavni dio ugovora je slijedeća dokumentacija:*

*1.Ponuda broj:------------- od-----------sa svim prilozima uz istu,*

*2..Mreža linija gradskog prijevoza broj: 09-19-26556/23 od 06.12.2023.godine*

*Član 26.*

*Promjena kooperanta, odnosno člana konzorcija u saradnji sa kojim je Prijevozniku povjereno obavljanje djelatnosti gradskog prijevoza ovim ugovorom, može se vršiti pod uslovom da novi kooperant, odnosno novi član konzorcija ispunjava sve propisane uslove za obavljanje djelatnosti gradskog prijevoza i uz prethodnu saglasnost gradske službe nadležne za saobraćaj.*

*(NAPOMENA: ovaj član ugovora će biti obavezan samo ukoliko Prijevoznik povjerenu djelatnost namjerava obavljati u saradnji sa kooperantima, odnosno članovima konzorcija).*

*Član 27*

*Za sve što nije predviđeno ovim ugovorom primjenjuju se odredbe Zakona o obligacionim odnosima, Zakona o cestovnom prijevozu u Federaciji Bosne i Hercegovine , Zakona o komunalnim djelatnostima, Odluke o načinu i uslovima povjeravanja i organizovanja javnog prijevoza putnika u linijskom cestovnom prijevozu na teritoriji grada Zenica, kao i ostalih podzakonskih akata donesenih na osnovu tih propisa.*

*Član 28*

*Ugovorne strane su saglasne da sve eventualne sporove nastoje rješavati sporazumno.*

*U slučaju nemogućnosti sporazumnog rješavanja spora, za rješavanje spora nadležan je Općinski sud u Zenici.*

*Član 29*

*Ovaj ugovor sastavljen je u 4 (četiri) istovjetna primjerka, od kojih Naručilac zadržava 3 (tri) a Prijevoznik1 (jedan) primjerak.*

*ZA PRIJEVOZNIKA ZA NARUČIOCA*

*DIREKTOR GRADONAČELNIK*

*------------------------------------ ---------------------------------------------*

*Kasumović Fuad*

*Broj:----------------------------- Broj:---------------------------------------Zenica,------------------------- Zenica,------------------------------------*